**Εικόνα που περιέχει κείμενο, μαύρο, υπογραφή, αλκοόλ

Περιγραφή που δημιουργήθηκε αυτόματα ΤΜΗΜΑ ΚΤΗΝΙΑΤΡΙΚΗΣ **

**ΤΟΜΕΑΣ ΔΟΜΗΣ ΚΑΙ ΛΕΙΤΟΥΡΓΙΑΣ ΖΩΙΚΩΝ ΟΡΓΑΝΙΣΜΩΝ**

**ΕΡΓΑΣΤΗΡΙΟ ΦΥΣΙΟΛΟΓΙΑΣ**

**ΥΓΙΕΙΝΗ ΚΑΙ ΑΣΦΑΛΕΙΑ ΤΩΝ ΦΟΙΤΗΤΩΝ ΚΑΙ ΤΩΝ ΕΡΓΑΖΟΜΕΝΩΝ ΣΤΟΝ ΧΩΡΟ ΤΟΥ ΕΡΓΑΣΤΗΡΙΟΥ ΦΥΣΙΟΛΟΓΙΑΣ**

* Όσοι ασκούνται ή εργάζονται στον χώρο του Εργαστηρίου υποχρεούνται να φοράνε εργαστηριακή ποδιά. Η χρήση της εργαστηριακής ποδιάς περιορίζεται μόνο στον χώρο του Εργαστηρίου.
* Σε ειδικές περιπτώσεις είναι απαραίτητη η χρήση γαντιών και μάσκας για την προστασία των φοιτητών και των εργαζόμενων, κατά τη διάρκεια της άσκησης ή της εργασίας.
* Δεν επιτρέπεται η κατανάλωση ποτών και τροφίμων στον χώρο του Εργαστηρίου, ούτε η αποθήκευση αυτών σε ψυγεία που χρησιμοποιούνται για τη συντήρηση αντιδραστηρίων ή βιολογικών δειγμάτων.
* Δεν επιτρέπεται η εναπόθεση ρούχων, τσαντών ή άλλων προσωπικών αντικειμένων πάνω στους πάγκους του Εργαστηρίου που χρησιμοποιούνται για άσκηση ή εργασία.
* Η λήψη υγρών γίνεται με ειδικές αυτόματες πιπέτες ή με υάλινες πιπέτες που λειτουργούν με ειδικές αντλίες και ποτέ με αναρρόφηση από το στόμα.
* Η χρήση συριγγών με βελόνα, μεταλλικών ακίδων, κ.ά. αιχμηρών αντικειμένων, γίνεται υπό την άμεση επίβλεψη του διδάσκοντα και αφού έχει προηγηθεί επίδειξη της ορθής τεχνικής.
* Επιβάλλεται το άμεσο και σχολαστικό πλύσιμο των χεριών, εφόσον αυτά έρθουν σε επαφή με κάποια ουσία και, οπωσδήποτε, στο τέλος της άσκησης ή της εργασίας στον χώρο του Εργαστηρίου.
* Ο χώρος του Εργαστηρίου, οι πάγκοι εργασίας και τα όργανα/μηχανήματα καθαρίζονται και απολυμαίνονται μετά από κάθε χρήση.
* Στα διαλείμματα και μετά το τέλος της κάθε άσκησης ή εργασίας γίνεται φυσικός αερισμός του χώρου του Εργαστηρίου.

**Χρήση χημικών ουσιών και μηχανημάτων**

* Η χρήση χημικών ουσιών γίνεται προσεκτικά, σύμφωνα με τις οδηγίες χρήσης..
* Η χρήση πτητικών ή εύφλεκτων ουσιών γίνεται με ιδιαίτερη προσοχή, μέσα σε απαγωγό, έτσι ώστε να μειώνεται σημαντικά η έκθεση σε τοξικές ή/και ερεθιστικές ουσίες.
* Ο χειρισμός των μηχανημάτων γίνεται σύμφωνα με τις οδηγίες του κατασκευαστή.

**Διαχείριση αποβλήτων**

Η διαχείριση των αποβλήτων παρουσιάζεται στον Πίνακα 1.

**Πίνακας 1**: Κατηγορίες αποβλήτων, είδη υλικών και διαχείριση αποβλήτων με βάση τη

χρωματική κωδικοποίηση των συσκευασιών.

| **.Κατηγορίες Αποβλήτων** | **Είδος Υλικών** | **Διαχείριση** |
| --- | --- | --- |
| **Απόβλητα αστικού χαρακτήρα** | Γυαλί, χαρτί, πλαστικό, μέταλλα κ.α.  Απόβλητα από τον καθαρισμό κοινόχρηστων χώρων.  Απόβλητα που έχουν αποστειρωθεί. | **Μαύρου χρώματος** συσκευασίες – Υλικά που δεν απαιτούν ειδική επεξεργασία. |
| **Μη-τοξικά χημικά απόβλητα** | Υδατοδιαλυτές χημικές ουσίες, οξέα, αλκάλεα, άλατα κ.ά. | Αποβολή στο σύστημα αποχέτευσης και έκπλυση με άφθονο νερό. |
| **Τοξικά χημικά απόβλητα** | Διαλύτες και άλλα τοξικά υγρά. | Συλλογή σε **ειδικά δοχεία** προς αποφυγή ρύπανσης υδάτινου περιβάλλοντος. |
| **Μολυσματικά απόβλητα** | Βιολογικά υλικά (π.χ. ούρο, αίμα, γάλα, ιστοί).  Υλικά που έχουν έρθει σε επαφή με βιολογικά υγρά (π.χ. γάντια, φιαλίδια αιμοληψίας, επιχρίσματα). | **Κίτρινου χρώματος** συσκευασίες – Υλικά προς αποτέφρωση. |
| **Αιχμηρά αντικείμενα** | Υλικά που μπορούν να τρυπήσουν ή να κόψουν (π.χ. βελόνες, μεταλλικές ακίδες, νυστέρια). Θεωρούνται άκρως επικίνδυνα και δυνητικά μολυσματικά. | Άκαμπτες, ανθεκτικές, μιας χρήσης συσκευασίες (συνήθως **κίτρινα κουτιά**). |

* **Χειρισμός μηχανημάτων:** Πρέπει να γίνεται σύμφωνα με τις οδηγίες της κατασκευαστικής εταιρείας σε ότι αφορά τον χειρισμό και την ασφάλεια του χειριστή.
* **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στο εργαστήριο Φυσιολογίας.
* **Ιατρική βοήθεια** παρέχεται από Γενικό Νοσοκομείο Καρδίτσας (Τμήμα Επειγόντων περιστατικών).

**Τηλ. επικοινωνίας 2441351520 / ΕΚΑΒ Τηλ. επικοινωνίας 166.**

* **Σε περίπτωση πυρκαγιάς** υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου.

**ΠΥΡΟΣΒΕΣΤΙΚΗ Τηλ. επικοινωνίας 199.**

**Προσοχή!** **Ο χώρος του εργαστηρίου καθώς και τα μηχανήματα πρέπει να διατηρούνται καθαρά.**